pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ออมสินคว้า 3 รางวัล จาก 2 เวทีใหญ่ทั้งในและต่างประเทศ
วันจันทร์ที่ 18 มีนาคม 2567
18/03/2567
ออมสินคว้า 3 รางวัล จาก 2 เวทีใหญ่ทั้งในและต่างประเทศ
ธ.ออมสิน รับรางวัล “SOE Bond Contributor” และ “State Owned Enterprise ESG Bond of the Year” ในงานมอบรางวัลตราสารหนี้ยอดเยี่ยมแห่งปี 2566 : ThaiBMA Best Bond Awards 2023 ซึ่งสมาคมตลาดตราสารหนี้ไทยจัดขึ้น ณ โรงแรมสยามเคมปินสกี้ กรุงเทพฯ เมื่อเร็วๆนี้
https://x.com/PR_mof/status/1769646064444010867?s=20นางสาวปภากร รัตนเศรษฐ รองผู้อํานวยการธนาคารออมสิน กลุ่มลงทุนและบริหารการเงิน รับรางวัล “SOE Bond Contributor” และ “State Owned Enterprise ESG Bond of the Year” ในงานมอบรางวัลตราสารหนี้ยอดเยี่ยมแห่งปี 2566 : ThaiBMA Best Bond Awards 2023 ซึ่งสมาคมตลาดตราสารหนี้ไทยจัดขึ้น ณ โรงแรมสยามเคมปินสกี้ กรุงเทพฯ เมื่อเร็วๆนี้ เพื่อยกย่ององค์กรและบุคลากรที่มีความโดดเด่นในธุรกรรมตราสารหนี้ โดยรางวัล “SOE Bond Contributor” เป็นรางวัลที่มอบให้แก่สถาบันการเงินที่ได้รับจัดสรรและจัดจําหน่ายพันธบัตรรัฐวิสาหกิจที่กระทรวงการคลังเป็นผู้จัดหาในตลาดแรกทุกรุ่น สูงสุดในปีงบประมาณ พ.ศ. 2566 และในงานเดียวกัน ธนาคารออมสินยังได้รับรางวัล “State Owned Enterprise ESG Bond of the Year” ซึ่งเป็นรางวัลที่มอบให้แก่ตราสารหนี้รัฐวิสาหกิจ ที่ออกภายใต้กรอบการระดมทุนเพื่อสิ่งแวดล้อม สังคม และความยั่งยืน (Green, Social, Sustainable Financing Framework) ซึ่งเป็นที่ยอมรับและตอบสนองต่อความต้องการของผู้ลงทุน ในฐานะผู้จัดการจัดจําหน่ายพันธบัตรเพื่ออนุรักษ์สิ่งแวดล้อมของธนาคารเพื่อการส่งออกและนําเข้าแห่งประเทศไทย ครั้งที่ 1/2566
นอกจากนี้ ธนาคารยังได้รับรางวัล “Best Green Bond – Sustainable Finance” จากเวทีระดับโลก The Asset Triple A Awards 2024 จัดโดย The Asset นิตยสารการเงินชั้นนําแห่งเอเชีย ที่มุ่งเน้นความเป็นเลิศทางด้านการดําเนินงานการเงิน การลงทุน โดยธนาคารออมสินและธนาคารกรุงศรีอยุธยา จํากัด (มหาชน) ได้เข้าไปมีส่วนร่วมในบทบาทของ “Green Structuring Advisor, Bookrunner and Lead Manager” ในฐานะผู้จัดการจัดจําหน่ายพันธบัตรเพื่ออนุรักษ์สิ่งแวดล้อม หรือ Green Bond ของธนาคารเพื่อการส่งออกและนําเข้าแห่งประเทศไทย (EXIM BANK) ต่อเนื่องเป็นปีที่ 2 หลังจากประสบความสําเร็จในการออกและเสนอขายพันธบัตรเพื่อสิ่งแวดล้อมครั้งแรก เมื่อปี 2565 สําหรับครั้งนี้เป็นการออก Green Bond ให้แก่ผู้ประกอบการกลุ่ม SMEs เป็นครั้งแรก เพื่อเป็นแหล่งเงินทุนสนับสนุนสินเชื่อโครงการพลังงานสะอาดที่นําเงินไปดําเนินโครงการที่เกี่ยวเนื่องกับการอนุรักษ์สิ่งแวดล้อม ได้แก่ โครงการพลังงานทดแทนจาก Solar Power เป็นต้น โดยบริษัท ฟิทช์ เรทติ้งส์ (ประเทศไทย) จํากัด ได้จัดอันดับความน่าเชื่อถือที่ระดับ “AAA” แนวโน้ม “คงที่” มูลค่าเสนอขาย 3,500 ล้านบาท อายุ 3 ปี อัตราดอกเบี้ย 2.71% ต่อปี และเสนอขายไปเมื่อวันที่ 6 มิถุนายน 2566 ให้กับผู้ลงทุนสถาบันและผู้ลงทุนรายใหญ่
รัฐบาลไทย-ข่าวทำเนียบรัฐบาล-รมว.ธรรมนัสฯ เป็นประธานการประชุมหารือแนวทางการแก้ไขปัญหาในพื้นที่จังหวัดพะเยา
วันจันทร์ที่ 18 มีนาคม 2567
รมว.ธรรมนัสฯ เป็นประธานการประชุมหารือแนวทางการแก้ไขปัญหาในพื้นที่จังหวัดพะเยา
รมว.ธรรมนัสฯ เป็นประธานการประชุมหารือแนวทางการแก้ไขปัญหาในพื้นที่จังหวัดพะเยา
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมหารือแนวทางการแก้ไขปัญหาในพื้นที่จังหวัดพะเยา โดยมีนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายนวนิตย์ พลเคน รองปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ ห้องประชุมศูนย์บัญชาการ ชั้น 4 ศาลากลางจังหวัดพะเยา พร้อมรับหนังสือร้องเรียนจากผู้แทนกลุ่มต่าง ๆ ได้แก่
1) ที่ดินเวนคืนในโครงการรถไฟรางคู่
2) โรงงานยางพารา ที่ส่งผลกระทบต่อประชาชน
3) กลุ่มกระท่อม 1,000 กว่าราย
4) โรงพยาบาลพะเยา
5) การขุดลอกลําน้ําอิง คลองไส้ไก่ และแก้มลิง แก้ปัญหาการบริหารจัดการน้ําให้เกษตรกรอย่างยั่งยืน
6) โครงการขุดลอกกว๊านพะเยา
และ 7) การปรับผังเมืองพะเยา
รัฐบาลไทย-ข่าวทำเนียบรัฐบาล-“สุริยะ” ร่วมคณะนายกรัฐมนตรี พบปะประชาชน ลำพูน - เชียงใหม่ ติดตามแผนขยายสนามบินล้านนา ยกลำพูนเป็นเมืองหลักท่องเที่ยว กระตุ้นเศรษฐกิจ 17 จังหวัดภาคเหนือ
วันจันทร์ที่ 18 มีนาคม 2567
“สุริยะ” ร่วมคณะนายกรัฐมนตรี พบปะประชาชน ลําพูน - เชียงใหม่ ติดตามแผนขยายสนามบินล้านนา ยกลําพูนเป็นเมืองหลักท่องเที่ยว กระตุ้นเศรษฐกิจ 17 จังหวัดภาคเหนือ
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ร่วมคณะ นายเศรษฐา ทวีสิน นายกรัฐมนตรี ลงพื้นที่พบปะประชาชนในพื้นที่จังหวัดลําพูน ณ บ้านดอนหลวง ตําบลแม่แรง อําเภอป่าซาง จังหวัดลําพูน และคลองแม่ข่า อําเภอเมือง จังหวัดเชียงใหม่ พร้อมด้วย นายชยธรรม์ พรหมศร ปลัดกระทรวงคมนาคม และหน่วยงานที่เกี่ยวข้อง ในวันที่ 17 มีนาคม 2567
ในโอกาสนี้ นายกรัฐมนตรี ได้เยี่ยมชมนิทรรศการที่เกี่ยวกับผลการขับเคลื่อนนโยบายสําคัญของรัฐบาล เช่น การแก้ปัญหาไฟป่า หมอกควัน และฝุ่นละออง PM 2.5 ของจังหวัดลําพูน การบริหารจัดการผลิตภัณฑ์ทางการเกษตร ผลิตภัณฑ์ผ้าฝ้ายทอมือ ฯลฯ
นายกรัฐมนตรี ได้กล่าวชื่นชมการท่องเที่ยวเชิงวัฒนธรรมของจังหวัดลําพูน ว่าเป็นอีกจุดหนึ่งที่สามารถทําให้เป็นเมืองหลักได้อีกหนึ่งจังหวัด การที่ 17 จังหวัดภาคเหนือรวมตัวกันอย่างหนาแน่น ผู้ว่าราชการจังหวัดทํางานด้วยกันอย่างเข้มแข็งและแข็งแรงทุกคน เชื่อว่าการท่องเที่ยวของจังหวัดภาคเหนือจะรวมตัวกันและกลายเป็นเมืองท่องเที่ยวที่เป็นเขตหลักได้ สําหรับการขยายสนามบินล้านนา ซึ่งตั้งอยู่จังหวัดเชียงใหม่ การเดินทางมาจากเชียงใหม่ไปลําพูนใช้เวลาไม่นาน สิ่งนี้จะเป็นการลงทุนเมกะโปรเจ็กต์ที่ทําให้กระตุ้นเศรษฐกิจของภาคเหนือ 17 จังหวัดได้เป็นอย่างดี
โครงการก่อสร้างท่าอากาศยานล้านนา เป็นแผนก่อสร้างสนามบินเชียงใหม่แห่งที่ 2 เพื่อเพิ่มขีดความสามารถท่าอากาศยานให้สามารถรองรับผู้โดยสารเพิ่มขึ้นอีก 20 ล้านคนต่อปี รองรับการเดินทางของประชาชนและนักท่องเที่ยวทั้งจังหวัดเชียงใหม่และจังหวัดใกล้เคียง ซึ่งกระทรวงคมนาคมดําเนินงานตามนโยบายรัฐบาลในการยกระดับสนามบินทั่วประเทศ ทั้งการเพิ่มขีดความสามารถรองรับปริมาณเที่ยวบินและผู้โดยสาร รวมทั้งการเพิ่มประสิทธิภาพในการให้บริการด้วยการนําเทคโนโลยีและนวัตกรรมมาใช้ในการให้บริการให้มีความสะดวก รวดเร็วมากยิ่งขึ้น
รัฐบาลไทย-ข่าวทำเนียบรัฐบาล-พลเรือเอก สุพพัต ยุทธวงศ์ รองปลัดกระทรวงกลาโหมเดินทางไปตรวจเยี่ยมโรงงานวัตถุระเบิดทหาร กรมการอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร และตรวจเยี่ยมศูนย์อำนวยการ
วันจันทร์ที่ 18 มีนาคม 2567
พลเรือเอก สุพพัต ยุทธวงศ์ รองปลัดกระทรวงกลาโหมเดินทางไปตรวจเยี่ยมโรงงานวัตถุระเบิดทหาร กรมการอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร และตรวจเยี่ยมศูนย์อํานวยการ
...
พลเรือเอก สุพพัต ยุทธวงศ์ รองปลัดกระทรวงกลาโหม ในฐานะผู้อํานวยการศูนย์อํานวยการป้องกันและปราบปรามยาเสพติด สํานักงานปลัดกระทรวงกลาโหม เดินทางไปตรวจเยี่ยมโรงงานวัตถุระเบิดทหาร กรมการอุตสาหกรรมทหาร ศูนย์การอุตสาหกรรมป้องกันประเทศและพลังงานทหาร และตรวจเยี่ยมศูนย์อํานวยการสร้างอาวุธ ศูนย์การอุตสาหกรรมป้องกันประเทศและพลังงานทหาร ระหว่างวันที่ 14 - 15 มีนาคม 2567 เพื่อรับทราบการดําเนินงานด้านการป้องกันและแก้ไขปัญหายาเสพติด รวมทั้งการจัดสวัสดิการของหน่วย
รัฐบาลไทย-ข่าวทำเนียบรัฐบาล-ขอเชิญชาวจังหวัดพิจิตร เฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี
วันจันทร์ที่ 18 มีนาคม 2567
ขอเชิญชาวจังหวัดพิจิตร เฝ้ารับเสด็จพระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี
ในโอกาสเสด็จพระราชดําเนินไปทรงเปิดพิพิธภัณฑ์นครไชยบวร ณ วัดหิรัญญาราม (วัดบางคลาน) อําเภอโพทะเล จังหวัดพิจิตร ในวันเสาร์ที่ ๒๓ มีนาคม ๒๕๖๗ เวลา ๑๖.๐๐ น.
และในเวลา ๑๗.๐๐ ทรงเปิดโครงการพัฒนาบึงสีไฟเฉลิมพระเกียรติ เนื่องในโอกาสมหามงคลเฉลิมพระชนมพรรษา ๖ รอบ ๒๘ กรกฏาคม ๒๕๖๗ พร้อมทรงเปิดสนามจักรยานสราญจิตมงคลสุข ณ บริเวณโครงการพัฒนาบึงสีไฟเฉลิมพระเกียรติ อําเภอเมืองพิจิตร จังหวัดพิจิตร
รัฐบาลไทย-ข่าวทำเนียบรัฐบาล-นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ลงพื้นที่จังหวัดเชียงราย ตรวจเยี่ยมและติดตามการดำเนินงานตามแผนรัฐวิสาหกิจ พ.ศ. 2567 - 2571 บริษัท วิทยุการบินแห่งประเทศไทย จำกัด
วันจันทร์ที่ 18 มีนาคม 2567
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ลงพื้นที่จังหวัดเชียงราย ตรวจเยี่ยมและติดตามการดําเนินงานตามแผนรัฐวิสาหกิจ พ.ศ. 2567 - 2571 บริษัท วิทยุการบินแห่งประเทศไทย จํากัด
....
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ตรวจเยี่ยม พร้อมติดตามการดําเนินงานตามแผนงาน/โครงการ ตามแผนรัฐวิสาหกิจ พ.ศ. 2567 – 2571 บริษัท วิทยุการบินแห่งประเทศไทย จํากัด (บวท.) โดยมี นางสาวณภัทรา กมลรักษา ผู้ช่วยเลขานุการรัฐมนตรีว่าการกระทรวงคมนาคม นายพิเชฐ คุณาธรรมารักษ์ อธิบดีกรมการขนส่งทางราง นายเสกสม อัครพันธุ์ รองอธิบดีกรมการขนส่งทางบก พร้อมนี้ นายณพศิษฏ์ จักรพิทักษ์ กรรมการผู้อํานวยการใหญ่ บวท. บรรยายสรุป เมื่อวันที่ 17 มีนาคม 2567 ณ ห้องประชุม ท่าอากาศยานแม่ฟ้าหลวง เชียงราย
นายสุรพงษ์ ปิยะโชติ กล่าวว่า แผนงาน/โครงการตามแผนรัฐวิสาหกิจ พ.ศ. 2567 - 2571 ของ บวท. ในพื้นที่จังหวัดเชียงราย มีจํานวน 4 โครงการ ประกอบด้วย
1. โครงการปรับปรุงประสิทธิภาพระบบช่วยการเดินอากาศ ILS/DME (Instrument Landing System/Distance Measuring Equipment) ณ ท่าอากาศยานเชียงราย โดยมีแผนดําเนินงานในปีงบประมาณ 2567 – 2569 ซึ่งขณะนี้อยู่ระหว่างการจัดทําขอบเขตของงานเพื่อแจ้งการจัดหา
2. โครงการปรับปรุงประสิทธิภาพระบบ Digital Voice Recording and Replay System ณ หอควบคุมการจราจรทางอากาศเชียงราย โดยมีแผนดําเนินงานในปีงบประมาณ 2567 – 2569 และจะเริ่มดําเนินการจัดหาในเดือนตุลาคม 2567
3. โครงการปรับปรุงประสิทธิภาพระบบการจ่ายไฟฟ้าสํารอง ณ หอควบคุมการจราจรทางอากาศ สถานีช่วยการเดินอากาศ และสถานีรับ – ส่งวิทยุท่าอากาศยานเชียงราย โดยมีแผนดําเนินงานในปีงบประมาณ 2565 – 2568 ปัจจุบันลงนามสัญญาแล้ว อยู่ระหว่างดําเนินการตามสัญญา
4. โครงการปรับปรุงประสิทธิภาพระบบตู้สาขาโทรศัพท์สํานักงานอัตโนมัติ (Internet Private Branch Exchange: IPBX) พร้อมอุปกรณ์ประกอบ เพื่อทดแทนของเดิม ณ หอควบคุมการจราจรทางอากาศเชียงราย โดยมีแผนดําเนินงานในปีงบประมาณ 2564 - 2567 ขณะนี้อยู่ระหว่างลงนามสัญญา
หอควบคุมการจราจรทางอากาศเชียงราย มีภารกิจหลักในการบริการจราจรทางอากาศ (Air Traffic Services) บริการระบบการสื่อสาร (Communication) บริการระบบเครื่องช่วยเดินอากาศ (Navigation) บริการระบบติดตามอากาศยาน (Surveillance) และบริการให้เช่าอุปกรณ์วิทยุสื่อสารและอุปกรณ์รับส่งข้อมูล
ส่วนบริการจราจรทางอากาศ (Air Traffic Services – AERODROME Control Service) ให้บริการควบคุมจราจรทางอากาศ ครอบคลุมรัศมี 5 – 10 ไมล์ทะเล โดยรอบท่าอากาศยานแม่ฟ้าหลวง เชียงราย มีความสูงตั้งแต่พื้นดินถึงความสูง 2,000 ฟุต และยังให้บริการควบคุมจราจรทางอากาศบนทางวิ่ง ทางขับ ลานจอด บริเวณเขตท่าอากาศยานแม่ฟ้าหลวง เชียงราย
นอกจาก ในการกรณีมีเที่ยวบินล่าช้า บวท. สามารถจัดเจ้าหน้าที่ควบคุมจราจรทางอากาศได้ถึงเวลา 23.30 น. ด้านการรองรับปริมาณเที่ยวบินขึ้น – ลง ณ ท่าอากาศยานแม่ฟ้าหลวง เชียงราย บวท.สามารถรองรับจํานวนเที่ยวบินรวมเฉี่ย 37.37 เที่ยวบิน ต่อวัน และสามารถรองรับเที่ยวบินได้สูงสุด 7 เที่ยวบิน ต่อชั่วโมง โ ทั้งนี้ นายสุรพงษ์ มอบให้ บวท. เตรียมการบริการจราจรทางกาศในช่วงสงกรานต์ เนื่องจากจะมีประชาชนมาท่องเที่ยวมาขึ้น ตามที่รัฐบาลจัดกิจกรรมสงกรานต์ในพื้นที่ภาคเหนือ
รัฐบาลไทย-ข่าวทำเนียบรัฐบาล-นายกรัฐมนตรี ร่วมงาน ITB Berlin 2024 กรุงเบอร์ลิน สหพันธ์สาธารณรัฐเยอรมนี
วันจันทร์ที่ 18 มีนาคม 2567
18/03/2567
นายกรัฐมนตรี ร่วมงาน ITB Berlin 2024 กรุงเบอร์ลิน สหพันธ์สาธารณรัฐเยอรมนี
วันพฤหัสบดีที่ 7 มีนาคม 2567
ต่อจากนี้ไป ขอเชิญรับฟังไทยคู่ฟ้า
ภายหลังเสร็จสิ้นการประชุมสุดยอดอาเซียน-ออสเตรเลีย สมัยพิเศษ ที่นครเมลเบิร์น
เครือรัฐออสเตรเลีย นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมงาน ITB
Berlin 2024 ซึ่งเป็นงานมหกรรมแสดงสินค้าด้านการท่องเที่ยวที่ใหญ่ที่สุดในโลก ณ กรุงเบอร์ลิน
สหพันธ์สาธารณรัฐเยอรมนี ในวันพฤหัสบดีที่ 7 มีนาคม 2567 ตามเวลาท้องถิ่นกรุงเบอร์ลิน
จากนั้นเข้าร่วมงาน Business Networking Event และกล่าวสุนทรพจน์ในหัวข้อ “Thailand : Connecting
to ASEAN” นอกจากนี้ ยังเป็นโอกาสให้ได้พบหารือกับผู้บริหารภาคเอกชนรายใหญ่ชั้นนําระดับโลก
ก่อนเดินทางต่อไปยังกรุงปารีส สาธารณรัฐฝรั่งเศส
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุมัติหลักการ ร่าง พ.ร.บ.ควบคุมเครื่องดื่มแอลกอฮอล์
วันจันทร์ที่ 18 มีนาคม 2567
18/03/2567
อนุมัติหลักการ ร่าง พ.ร.บ.ควบคุมเครื่องดื่มแอลกอฮอล์
วันพฤหัสบดีที่ 14 มีนาคม 2567
ต่อจากนี้ไป ขอเชิญรับฟังไทยคู่ฟ้า
คณะรัฐมนตรีอนุมัติหลักการร่าง พ.ร.บ.ควบคุมเครื่องดื่มแอลกอฮอล์
ซึ่งมีสาระสําคัญเป็นการเพิ่มเติมองค์ประกอบของคณะกรรมการต่าง ๆ เพิ่มหมวดว่าด้วยการโฆษณา เช่น
ห้ามแสดงชื่อหรือเครื่องหมายของเครื่องดื่มแอลกอฮอล์อันเป็นการอวดอ้างสรรพคุณหรือชักจูงใจ
ตลอดจนห้ามให้การอุปถัมภ์หรือสนับสนุนบุคคล
หน่วยงานรัฐหรือเอกชนในลักษณะที่เกี่ยวกับเครื่องดื่มแอลกอฮอล์
เพิ่มเติมโทษกรณีฝ่าฝืนบริโภคเครื่องดื่มแอลกอฮอล์ในบริเวณสถานที่ขายเครื่องดื่มแอลกอฮอล์
ต้องชําระค่าปรับเป็นพินัยไม่เกิน 10,000 บาท หากผู้กระทําผิดเป็นผู้ผลิตหรือนําเข้า มีโทษจําคุกไม่เกิน 1 ปี
ปรับไม่เกิน 1 ล้านบาท หรือทั้งจําทั้งปรับ โดยให้กฎหมายฉบับนี้มีผลบังคับใช้เมื่อพ้นกําหนด 90
วันนับแต่วันที่ประกาศในราชกิจจานุเบกษา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ สักการะพระเจ้าตนหลวง เพื่อความเป็นสิริมงคลในโอกาสเดินทางมาตรวจราชการจังหวัดพะเยา
วันจันทร์ที่ 18 มีนาคม 2567
18/03/2567
นายกฯ สักการะพระเจ้าตนหลวง เพื่อความเป็นสิริมงคลในโอกาสเดินทางมาตรวจราชการจังหวัดพะเยา
นายกฯ สักการะพระเจ้าตนหลวง เพื่อความเป็นสิริมงคลในโอกาสเดินทางมาตรวจราชการจังหวัดพะเยา
วันนี้ (18 มี.ค. 67) นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (18 มีนาคม 2567) เวลา 13.15 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สักการะพระเจ้าตนหลวงเพื่อความเป็นสิริมงคลในโอกาสเดินทางมาตรวจราชการจังหวัดพะเยา และนมัสการพระครูพิศาลสรกิจ เลขานุการเจ้าคณะจังหวัดพะเยา ณ วัดศรีโคมคํา ตําบลเวียง อําเภอเมืองพะเยา จังหวัดพะเยา
โอกาสนี้ พระครูพิศาลสรกิจ เลขานุการเจ้าคณะจังหวัดพะเยา ได้มอบพระเจ้าตนหลวงองค์จําลอง ให้กับนายกรัฐมนตรี เพื่อเป็นขวัญกําลังใจในการปฏิบัติหน้าที่ พร้อมกล่าวให้พร ขอให้นายกรัฐมนตรีปฏิบัติหน้าที่ด้วยความราบรื่น ก้าวผ่านทุกปัญหาไปให้ได้ ขอให้มีกําลังใจ กําลังกายในการทํางานเพื่อประชาชน และเพื่อประเทศชาติต่อไป
รัฐบาลไทย-ข่าวทำเนียบรัฐบาล-สารคดี ๖ รอบพระชนมพรรษา อาณาราษฎร์ร่มเย็น ตอน ทุนการศึกษาพระราชทาน
วันจันทร์ที่ 18 มีนาคม 2567
สารคดี ๖ รอบพระชนมพรรษา อาณาราษฎร์ร่มเย็น ตอน ทุนการศึกษาพระราชทาน
#พระราชพิธีมหามงคลเฉลิมพระชนมพรรษา๖รอบ
รัฐบาลไทย-ข่าวทำเนียบรัฐบาล-​‘รมช.อนุชา’ เยือนพะเยา ดึงอัตลักษณ์ ‘ข้าวอินทรีย์บ้านบัว’ เพิ่มมูลค่า ตรงความต้องการผู้บริโภค ชื่นชมกลุ่มจักรสาน สร้างรายได้เสริมจากการทำนา
วันจันทร์ที่ 18 มีนาคม 2567
​‘รมช.อนุชา’ เยือนพะเยา ดึงอัตลักษณ์ ‘ข้าวอินทรีย์บ้านบัว’ เพิ่มมูลค่า ตรงความต้องการผู้บริโภค ชื่นชมกลุ่มจักรสาน สร้างรายได้เสริมจากการทํานา
​‘รมช.อนุชา’ เยือนพะเยา ดึงอัตลักษณ์ ‘ข้าวอินทรีย์บ้านบัว’ เพิ่มมูลค่า ตรงความต้องการผู้บริโภค ชื่นชมกลุ่มจักรสาน สร้างรายได้เสริมจากการทํานา
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ เปิดเผยในโอกาสตรวจเยี่ยมศูนย์เรียนรู้เศรษฐกิจพอเพียงชุมชนบ้านดอกบัว ต.บ้านตุ่น อ.เมืองพะเยา จ.พะเยา จากนั้นเยี่ยมชมโรงสีข้าวบ้านบัว พร้อมมอบเครื่องแพ็คข้าวสูญญากาศให้กับสมาชิก พร้อมด้วย นายณัฏฐกิตติ์ ของทิพย์ อธิบดีกรมการข้าว และผู้บริหารกระทรวงเกษตรและสหกรณ์ ว่า รัฐบาลโดยกระทรวงเกษตรและสหกรณ์ มีนโยบายในการพัฒนาเกษตรกรรมยั่งยืนด้วยการผลิตข้าวอินทรีย์ และมีมาตรการรักษาเสถียรภาพราคาข้าวและรายได้ของเกษตรกร โดยส่งเสริมการผลิตข้าวอินทรีย์ เพื่อบริหารจัดการข้าวตลอดห่วงโซ่อุปทาน ซึ่งการผลิตข้าวอินทรีย์ถือได้ว่าเป็นการเพิ่มมูลค่าสินค้าข้าว และเป็นหนึ่งในทางเลือกที่ตรงตามความต้องการของผู้บริโภคที่เปลี่ยนไป ถือเป็นการสร้างโอกาสให้กับพี่น้องเกษตรกร รวมทั้งยังเป็นการส่งเสริมการผลิต การบริโภคภายในประเทศ เสริมให้เป็นรากฐานเศรษฐกิจชุมชนที่เข้มแข็งตามหลักการของการพัฒนาอย่างยั่งยืน
รมช.อนุชา กล่าวอีกว่า การแปรรูปข้าวอินทรีย์ของชุมชนบ้านบัวนั้นที่ถือเป็นผลิตภัณฑ์ที่เป็นมิตรกับสิ่งแวดล้อม ยกระดับคุณภาพชีวิตให้สมาชิกและชุมชน เป็นหนึ่งในหัวใจสําคัญของการพัฒนาอย่างยั่งยืน ตลอดจนยังเป็นการสร้างมูลค่าให้กับผลิตภัณฑ์ มีตลาดรองรับ สร้างรายได้ให้กับสมาชิกได้มีชีวิตและความเป็นอยู่ที่ดีขึ้น อีกทั้งยังได้เน้นย้ําให้สมาชิกได้มีอาชีพเสริม มีรายได้เพิ่ม โดยยกแนวคิดชัยนาทโมเดล ซึ่งมีเป้าหมายให้พี่น้องเกษตรกรมีรายได้เพิ่มขึ้น จากเดิมที่เพาะปลูกพืช ให้หันมาทําปศุสัตว์ เป็นทางเลือกหนึ่งที่จะช่วยให้เกษตรกรมีชีวิตความเป็นอยู่ที่ดีขึ้น สร้างรายได้ ใช้เวลาเพียง 3 ปี ด้วยการผลิตวัวต้นน้ํา ที่กินหญ้าเป็นอาหารจึงประหยัดต้นทุนการผลิตสามารถเลี้ยงเป็นอาชีพหลัก หรือ ควบคู่กับการทํานาสร้างรายได้
“ขอชื่นชมชุมชนบ้านดอกบัว ซึ่งนับว่าเป็นแหล่งผลิตข้าวอินทรีย์คุณภาพดี มีคุณภาพและมีคุณค่าทางโภชนาการสูง และมีกระบวนการผลิตที่ได้มาตรฐาน อีกทั้งสมาชิกในชุมชนยังสืบสานต่อยอดองค์ความรู้ ภูมิปัญญาท้องถิ่นด้านการจักรสาน เพื่อเพิ่มรายได้ในช่วงที่เว้นจากการทํานา โดยผลผลิตสําคัญ ได้แก่ ข้าวอินทรีย์ ผลิตภัณฑ์จักรสานเข่ง และสุ่มไก่ ผักปลอดสารพิษ การเลี้ยงไก่อินทรีย์ และการใช้พลังงานทดแทนโดยการใช้เตาชีวมวล นอกจากนี้ ชุมชนยังได้มีการน้อมนําปรัชญาเศรษฐกิจพอเพียงมาใช้ซึ่งถือเป็นต้นแบบที่ดีให้กับพื้นที่อื่น ๆ ได้นําแนวคิดไปต่อยอด เพื่อขยายพื้นที่การผลิตเพิ่มขึ้น ให้เพียงพอต่อความต้องการของตลาดและผู้บริโภค” รมช.อนุชา กล่าวย้ํา
อย่างไรก็ตาม การผลิตข้าวอินทรีย์ในจังหวัดพะเยาประสบปัญหาหลายด้าน อาทิ ผลผลิตต่อไร่ต่ํา เนื่องจากขาดแคลนเมล็ดพันธุ์ดี สภาพดินเสื่อมโทรม และการพัฒนาชาวนาเพื่อให้มีความรู้และความสามารถในด้านการผลิตและการจัดการอย่างจริงจัง ศูนย์เมล็ดพันธุ์ข้าวพะเยา กรมการข้าว จึงได้เข้ามาส่งเสริมและพัฒนาการผลิตข้าวอินทรีย์ ซึ่งได้มีการส่งเสริมการผลิตข้าวอินทรีย์ จํานวน 5 กลุ่ม เกษตรกร 83 ราย พื้นที่การปลูกข้าวอินทรีย์ทั้งหมด 515.75 ไร่ แบ่งเป็น ข้าวพันธุ์ กข6 จํานวน 107.25 ไร่ ข้าวพันธุ์ กข15 จํานวน 261.50 ไร่ ข้าวพันธุ์ขาวดอก มะลิ105 จํานวน 141 ไร่ และข้าวพันธุ์อื่น ๆ จํานวน 6 ไร่
รัฐบาลไทย-ข่าวทำเนียบรัฐบาล-นายกฯ เยี่ยมชมนิทรรศการและผลิตภัณฑ์ชุมชนของ จ.พะเยา สนับสนุนวิสาหกิจชุมชนต่อยอดสู่สากล
วันจันทร์ที่ 18 มีนาคม 2567
18/03/2567
นายกฯ เยี่ยมชมนิทรรศการและผลิตภัณฑ์ชุมชนของ จ.พะเยา สนับสนุนวิสาหกิจชุมชนต่อยอดสู่สากล
นายกฯ เยี่ยมชมนิทรรศการและผลิตภัณฑ์ชุมชนของ จ.พะเยา สนับสนุนวิสาหกิจชุมชนต่อยอดสู่สากล
วันนี้ (18 มีนาคม 2567) เวลา 17.10 น. ณ อุทยานการเรียนรู้พะเยา (TK Park) ตําบลเวียง อําเภอเมืองพะเยา จังหวัดพะเยา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ รับฟังการนําเสนอแผนพัฒนาโครงการ และชมนิทรรศการและผลิตภัณฑ์ชุมชนของจังหวัดพะเยา โดยมีนางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม หน่วยงานที่เกี่ยวข้อง ประชาชนในพื้นที่รอต้อนรับ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีเยี่ยมชมนิทรรศการการแนะนําสถานที่ท่องเที่ยวด้วย 3 ภาษา ภาษาไทย ภาษาอังกฤษ และภาษาจีน จากโรงเรียนเทศบาล 5 (แก้วปัญญาอุปถัมภ์) ชมการบังคับหุ่นยนต์ และการสาธิตโดรน จากนักเรียนโรงเรียนเทศบาล 2 TESABAN 2 (MAETAMDHARUNNAWED) SCHOOL ชมผลิตภัณฑ์พวงมาลัยผ้าขาวม้าของจังหวัดพะเยา เยี่ยมชมห้องสมุดที่มีชีวิต เพื่อบ่มเพาะ พัฒนาทักษะการผลิตคอนเทนท์ที่เกี่ยวข้องกับชุมชนให้กับเยาวชนรุ่นใหม่ พัฒนาเมืองอย่างยั่งยืน
จากนั้น นายกฯ เยี่ยมชมโครงการ Workshop learn to do พัฒนาการเรียนรู้สู่การปฏิบัติจริง จากโรงเรียนเทศบาล 4 ภูมินทร์ราษฎร์นุกูล โดยนายกฯ ได้ชิมขนมและเครื่องดื่มจากฝีมือนักเรียน พร้อมกับอุดหนุนสินค้าของนักเรียน เพื่อพัฒนาการเรียนรู้และสร้างรายได้ให้แก่นักเรียนอีกด้วย
ทั้งนี้ นายกฯ ได้รับฟังการเสนอโครงการเพื่อส่งเสริมและสนับสนุนพัฒนาความรู้ด้านวิทยาศาสตร์ อุทยานการเรียนรู้วิทยาศาสตร์และดาราศาสตร์ จากองค์การบริหารส่วนจังหวัดพะเยา และรับฟังโครงการพัฒนาแหล่งน้ํา รวมถึงการนําเสนอการบริหารจัดการน้ํา จังหวัดพะเยา และรับฟังการนําเสนอโครงการพัฒนาพื้นที่ต้นแบบพัฒนาคุณภาพชีวิต แบบอารยเกษตร ตามแนวพระราชดําริ
ภายหลังการเยี่ยมชมผลิตภัณฑ์ชุมชนฯ นายกฯ กล่าวว่า พร้อมสนับสนุนให้เกิดการต่อยอดผลิตภัณฑ์สู่สากล รวมถึงให้มีการศึกษาข้อมูลเกี่ยวกับกฎหมายเพิ่มขึ้น และสั่งการหน่วยงานที่เกี่ยวข้องสนับสนุนให้มีการท่องเที่ยว ทั้งนี้ นายกฯ ได้เดินชมนิทรรศการสินค้าวิสาหกิจชุมชนกลุ่มแปรรูปผลิตภัณฑ์จากผ้า ผลิตภัณฑ์อาหาร สินค้า OTOP ของจังหวัดพะเยา และชมอาหารพื้นเมืองของจังหวัดพะเยา ก่อนร่วมรับประทานอาหารเย็นกับคณะรัฐมนตรีและสื่อมวลชน ที่ข่วงวัฒนธรรม (ลานพ่อขุนงําเมือง)
รัฐบาลไทย-ข่าวทำเนียบรัฐบาล-“ศุภมาส” ร่วมอำลาครูอาสาสมัครชาวจีน รุ่นที่ 21 ในงานปัจฉิมนิเทศฯ ลั่น อาสาสมัครฯ เป็นกำลังสำคัญต่อการพัฒนาการเรียนการสอนภาษาจีนในไทย พร้อมหนุนให้ นร.-นศ.ไทยได้เรียนรู้ภาษา...
วันจันทร์ที่ 18 มีนาคม 2567
“ศุภมาส” ร่วมอําลาครูอาสาสมัครชาวจีน รุ่นที่ 21 ในงานปัจฉิมนิเทศฯ ลั่น อาสาสมัครฯ เป็นกําลังสําคัญต่อการพัฒนาการเรียนการสอนภาษาจีนในไทย พร้อมหนุนให้ นร.-นศ.ไทยได้เรียนรู้ภาษา...
“ศุภมาส” ร่วมอําลาครูอาสาสมัครชาวจีน รุ่นที่ 21 ในงานปัจฉิมนิเทศฯ ลั่น อาสาสมัครฯ เป็นกําลังสําคัญต่อการพัฒนาการเรียนการสอนภาษาจีนในไทย พร้อมหนุนให้ นร.-นศ.ไทยได้เรียนรู้ภาษาและศิลปวัฒนธรรมจีนกับเจ้าของภาษา....
เมื่อวันที่ 15 มี.ค. นางสาวศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมงานปัจฉิมนิเทศครูอาสาสมัครชาวจีน รุ่นที่ 21 กลับสาธารณรัฐประชาชนจีน และงานครบรอบ 20 ปี โครงการครูอาสาสมัครสอนภาษาจีน พร้อมกล่าวให้โอวาทแก่ครูอาสาสมัครชาวจีน โดยมี พล.ต.อ.เพิ่มพูน ชิดชอบ รัฐมนตรีว่าการกระทรวงศึกษาธิการ ซึ่งได้รับมอบหมายจาก นายเศรษฐา ทวีสิน นายกรัฐมนตรี ให้เป็นประธานงานดังกล่าว และมี นายหาน จื้อเฉียง เอกอัครราชทูตสาธารณรัฐประชาชนจีนประจําประเทศไทย สมเด็จพระมหารัชมงคลมุนี กรรมการมหาเถรสมาคม ผู้แทนหน่วยงาน ผู้อํานวยการจากองค์กรทั้งภาครัฐและเอกชนที่เป็นพันธมิตรของสาธารณรัฐประชาชนจีน รวมทั้งครูอาสาสมัครชาวจีน เข้าร่วม ณ โรงแรม TK-Palace Hotel
นางสาวศุภมาส กล่าวว่า โครงการครูอาสาสมัครชาวจีนเป็นโครงการที่มีผลสัมฤทธิ์เป็นรูปธรรม ส่งผลให้เกิดการพัฒนาทักษะภาษาจีนของบุคลากร นักเรียน และนักศึกษาไทยอย่างมีนัยสําคัญ อีกทั้งยังสอดรับกับนโยบายของกระทรวง อว. ในการส่งเสริมให้นักศึกษาและสถาบันอุดมศึกษาไทยพัฒนาไปสู่ความเป็นสากล โดยร่วมมือกับภาคีเครือข่ายต่างประเทศ เพื่อแลกเปลี่ยนเรียนรู้แนวปฏิบัติที่ดีในการจัดการศึกษา และพัฒนาทักษะทางด้านภาษาให้แก่นักเรียน นักศึกษาอย่างต่อเนื่อง ทั้งนี้ นอกจากโครงการดังกล่าวจะเปิดโอกาสให้ผู้เรียนได้รับการฝึกฝนทักษะทางด้านภาษาจีนอย่างถูกต้องจากเจ้าของภาษาโดยตรงแล้ว การที่ผู้เรียนชาวไทยได้มีโอกาสเรียนรู้และซึมซับศิลปวัฒนธรรมจีนก็เป็นเรื่องที่สําคัญไม่แพ้กัน เพราะจะช่วยเสริมสร้างความเข้าใจเชิงลึกเกี่ยวกับภาษาจีนให้กับผู้เรียนอีกทางหนึ่งด้วย
“ตนขอใช้โอกาสนี้แสดงความขอบคุณรัฐบาลแห่งสาธารณรัฐประชาชนจีน สถานเอกอัครราชทูตสาธารณรัฐประชาชนจีนประจําประเทศไทย และศูนย์แลกเปลี่ยนและส่งเสริมความร่วมมือด้านภาษาจีนระหว่างประเทศ หรือ CLEC รวมทั้งผู้เกี่ยวข้องทุกท่าน ที่ร่วมแรงร่วมใจขับเคลื่อนโครงการนี้ให้ประสบความสําเร็จลุล่วงด้วยดีมาโดยตลอด นอกจากนี้ ขอขอบคุณและชื่นชม
การปฏิบัติภารกิจการสอนของครูอาสาสมัครชาวจีนทุกท่านที่มาร่วมเป็นกําลังสําคัญในการพัฒนาการเรียนการสอนภาษาจีนในประเทศไทย ช่วยให้นักเรียนและนักศึกษาไทยได้รับประสบการณ์ตรงจากเจ้าของภาษา ส่งผลให้การเรียนการสอนภาษาจีนในสถานศึกษาของไทยมีประสิทธิภาพและช่วยเพิ่มมาตรฐานให้ดียิ่งขึ้น”
ทั้งนี้ อาสาสมัครสอนภาษาจีนที่ได้รับรางวัลครูอาสาสมัครสอนภาษาจีนดีเด่นในปี 2567 มีจํานวนทั้งสิ้น 88 คน โดยครูอาสาสมัครชาวจีนของกระทรวง อว. มีจํานวน 4 คน ได้แก่ Cai, Shenglan จากมหาวิทยาลัยราชภัฏเพชรบุรี Qu,Yi จากวิทยาลัยเชาธ์อีสท์บางกอก Zeng, Xinmo จากมหาวิทยาลัยราชภัฏสวนสุนันทา และ Zhang, Mingke จากมหาวิทยาลัยราชภัฏนครราชสีมา
รัฐบาลไทย-ข่าวทำเนียบรัฐบาล-รัฐบาลรุกขยายตลาดแรงงานไทยในต่างประเทศ
วันจันทร์ที่ 18 มีนาคม 2567
18/03/2567
รัฐบาลรุกขยายตลาดแรงงานไทยในต่างประเทศ
วันอังคารที่ 12 มีนาคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลสนับสนุนแรงงานไทยไปทํางานต่างประเทศ โดยกําหนด 2 มาตรการ ได้แก่
มาตรการรักษาตลาดแรงงานเดิมในประเทศที่มีการจัดส่งแรงงานไทยไปทํางานอยู่แล้ว
และเพิ่มแรงจูงใจในการจ้างแรงงานไทยเพื่อเพิ่มจํานวนความต้องการรับแรงงานนําไปสู่การจัดทําบันทึกความเ
ข้าใจด้านการจัดส่งแรงงานร่วมกัน และ
มาตรการแสวงหาตลาดแรงงานใหม่ในประเทศที่กําลังขาดแคลนแรงงานหรือมีแนวโน้มเพิ่มอัตราการจ้างแรงง
านต่างชาติ เพื่อให้แรงงานไทยมีโอกาสได้ไปทํางานในต่างประเทศอย่างมีคุณภาพ
ได้รับการคุ้มครองตามกฎหมายอย่างเหมาะสม
พร้อมร่วมมือทุกภาคส่วนยกระดับขีดความสามารถในการแข่งขันของแรงงานไทยในตลาดโลก โดยในปี 2567
นี้ตั้งเป้าสนับสนุนแรงงานไทยไปทํางานต่างประเทศ จํานวน 100,000 ราย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท จัดตั้งด่านตรวจชั่งน้ำหนักยานพาหนะเคลื่อนที่บนถนนสาย กบ.1002 จังหวัดกระบี่ ป้องกันผลกระทบต่อเส้นทางในระยะยาว
วันจันทร์ที่ 18 มีนาคม 2567
กรมทางหลวงชนบท จัดตั้งด่านตรวจชั่งน้ําหนักยานพาหนะเคลื่อนที่บนถนนสาย กบ.1002 จังหวัดกระบี่ ป้องกันผลกระทบต่อเส้นทางในระยะยาว
....
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 14 (กระบี่) แขวงทางหลวงชนบทกระบี่ ร่วมกับสํานักงานขนส่งจังหวัดกระบี่ และตํารวจภูธรอ่าวลึก จัดตั้งด่านตรวจชั่งน้ําหนักแบบเคลื่อนที่บนถนนทางหลวงชนบทสาย กบ.1002 แยก ทล.4 - บ้านบางทราย อําเภออ่าวลึก จังหวัดกระบี่ บริเวณ กม. ที่ 10+200 - 10+300 ผลการตรวจสอบปรากฎว่าผ่านเกณฑ์มาตรฐานทุกคัน โดยตรวจสอบและควบคุมน้ําหนักของรถบรรทุกไม่ให้น้ําหนักเกินกว่าที่กฎหมายกําหนด ป้องกันการชํารุดของพื้นผิวถนนในระยะยาว เพื่อให้ประชาชนเดินทางบนถนนทางหลวงชนบทได้อย่างสะดวกปลอดภัย ทั้งนี้ กรณีหากพบผู้กระทําความผิดตามพระราชบัญญัติทางหลวง พ.ศ. 2535 มาตรา 61 วรรคหนึ่ง จะมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ และอาจถูกริบรถบรรทุกที่ใช้ในการกระทําความผิดนั้นด้วย
ทช. ขอความร่วมมือทุกภาคส่วนปฏิบัติตามกฎหมายและมาตรการดังกล่าวอย่างเคร่งครัด โดยจะจัดเจ้าหน้าที่จัดตั้งด่านตรวจชั่งน้ําหนักแบบเคลื่อนที่อย่างต่อเนื่องและจะเวียนการจัดตั้งด่านตรวจฯ ไปยังเส้นทางอื่น ๆ อย่างทั่วถึงต่อไป
รัฐบาลไทย-ข่าวทำเนียบรัฐบาล-กรมทางหลวงชนบท เปิดใช้สะพานมิตรภาพ ท่าเมือง - ตระการ จังหวัดอุบลราชธานี เชื่อมการเดินทางระหว่าง 2 อำเภอ ร่นระยะทางกว่า 10 กิโลเมตร ประชาชนเดินทางได้อย่างสะดวกรวดเร็วปลอดภัยมากขึ้น
วันจันทร์ที่ 18 มีนาคม 2567
กรมทางหลวงชนบท เปิดใช้สะพานมิตรภาพ ท่าเมือง - ตระการ จังหวัดอุบลราชธานี เชื่อมการเดินทางระหว่าง 2 อําเภอ ร่นระยะทางกว่า 10 กิโลเมตร ประชาชนเดินทางได้อย่างสะดวกรวดเร็วปลอดภัยมากขึ้น
....
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินการก่อสร้างสะพานมิตรภาพ ท่าเมือง - ตระการ หรือสะพานข้ามแม่น้ําลําเซบก อําเภอดอนมดแดง จังหวัดอุบลราชธานี แล้วเสร็จและเปิดให้ประชาชนสามารถสัญจรแล้ว เป็นสะพานแบบคอนกรีตเสริมเหล็ก ผิวจราจรกว้าง 9 เมตร ขนาด 2 ช่องจราจร (ไป - กลับ) ความยาวรวม 210 เมตร และก่อสร้างถนนผิวจราจรแอสฟัลท์ติกคอนกรีตต่อเชื่อมสะพานทั้งสองฝั่ง ระยะทาง 2.450 กิโลเมตร ใช้งบประมาณ 72.8 ล้านบาท ทั้งนี้ เส้นทางดังกล่าวสามารถใช้เป็นทางเชื่อมต่อระหว่างบ้านท่าเมือง ตําบลท่าเมือง อําเภอดอนมดแดง และบ้านตระการ ตําบลตระการ อําเภอตระการพืชผล จังหวัดอุบลราชธานี ได้อย่างสะดวก รวดเร็ว สามารถใช้เป็นเส้นทางขนส่งพืชผลทางการเกษตรในพื้นที่ ช่วยลดระยะเวลา และร่นระยะทางกว่า 10 กิโลเมตร พร้อมทั้งพัฒนาโครงข่ายคมนาคมให้เชื่อมโยงกันอย่างสมบูรณ์ ยกระดับคุณภาพด้านการเดินทางให้กับประชาชนได้อย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-รมช.ไชยา ดัน 'เชียงแสน' เส้นทางส่งออกโคมีชีวิตลุ่มน้ำโขง
วันจันทร์ที่ 18 มีนาคม 2567
รมช.ไชยา ดัน 'เชียงแสน' เส้นทางส่งออกโคมีชีวิตลุ่มน้ําโขง
รมช.ไชยา ดัน 'เชียงแสน' เส้นทางส่งออกโคมีชีวิตลุ่มน้ําโขง
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ อําเภอเชียงแสน ดูท่าเรือส่งออก สร้างด่านกักสัตว์ รับฟังปัญหาเกษตรกร เร่งผลักดันส่งออกสินค้าปศุสัตว์ สร้างรายได้ พร้อมเยี่ยมกลุ่มเกษตรกรผู้เลี้ยงสัตว์นําเข้าและส่งออก ณ ท่าเรือพาณิชย์เชียงแสน จังหวัดเชียงราย พร้อมด้วย นายพิเชษฐ์ เชื้อเมืองพาน รองประธานสภาผู้แทนราษฎร คนที่ 2 นางมนพร เจริญศรี รัฐมนตรีช่วยกระทรวงคมนาคม รับฟังปัญหาและข้อเรียกร้องจากเกษตรกรให้ช่วยผลักดันสินค้าปศุสัตว์ให้มีราคาที่สูงขึ้น รวมถึงจัดหาช่องทางส่งออกโคมีชีวิตไปยังต่างประเทศ
รมช.ไชยา กล่าวว่า นายเศรษฐา ทวีสิน นายกรัฐมนตรี ได้มีนโยบายให้กระทรวงเกษตรฯ ดูแลสินค้าเกษตรและช่วยให้ชีวิตของเกษตรกรมีความเป็นอยู่ที่ดียิ่งขึ้น ซึ่งนายกรัฐมนตรีได้เดินทางไปเจรจาการค้ากับประเทศจีน และซาอุดิอาระเบีย เพื่อเปิดตลาดสินค้าปศุสัตว์ โดยไทยจัดเตรียมฟาร์มให้ได้มาตรฐานเพื่อส่งออกตรงตามประเทศปลายทาง และสร้างความมั่นใจว่าไม่มีโรคระบาด ซึ่งจะทําให้เกษตรกรไทยมีรายได้จากการส่งออกสินค้าไปยังต่างประเทศ และช่วยให้กลไกตลาดกลับสู่สภาวะเป็นปกติ หลังจากนั้นได้เยี่ยมชมการปฏิบัติงานท่าเรือพาณิชย์เชียงแสน และร่วมมอบนโยบายการดําเนินงานแก่เจ้าหน้าที่ให้การดําเนินโครงการสําคัญ อาทิ โครงการส่งเสริมความร่วมมือกับท่าเรือกวนเหล่ย ประเทศจีน โครงการเขตปลอดอากร (Free Zone) และโครงการส่งออกสัตว์มีชีวิต อย่างมีประสิทธิภาพต่อไป
หลังจากนั้น รมช.ไชยา ได้เดินทางไปพื้นที่สําหรับจัดทําสถานกักกันสัตว์ อําเภอเชียงแสน จังหวัดเชียงราย เพื่อร่วมพูดคุยกับกลุ่มเกษตรกรในการก่อสร้างสถานที่กักกันสัตว์ โดยให้อ้างอิงรูปแบบจากสถานที่กักกันสัตว์ ณ เมืองสิง ประเทศลาว ซึ่งทางกระทรวงเกษตรฯ จะสนับสนุนด้านข้อมูลกฎหมาย การประสานงานกับหน่วยงานต่าง ๆ รวมถึงจัดหาพื้นที่ชลประทานหรือสิ่งจําเป็นภายใต้การดูแลของกระทรวงฯ เพื่ออํานวยความสะดวกให้พื้นที่ดังกล่าว สามารถเป็นสถานที่เลี้ยงสัตว์ พร้อมกักกันโรคก่อนส่งออกไปยังต่างประเทศ
ทั้งนี้ รมช.ไชยา มอบหมายกรมปศุสัตว์ให้วางมาตรการสําหรับดําเนินการ 2 ส่วน ได้แก่ 1) เจรจากับทางจีนให้ประเทศไทยได้รับโควต้าส่งออกวัวได้โดยตรง ไม่ต้องผ่านไปกักกันโรคที่ประเทศลาว เพื่อลดการแบกรับต้นทุนของเกษตรกร และ 2) เปิดให้มีการเจรจาพูดคุยกันระหว่างผู้ประกอบการไทย จีน และลาว ร่วมมือกันทําธุรกิจส่งออกวัวไทยไปจีน โดยมีลาวเป็นคู่ค้าร่วมเพื่อให้การส่งออกเป็นไปอย่างราบรื่น ซึ่งต้องเปิดการเจรจากับทาง สปป.ลาวต่อไป
นอกจากนี้ รมช.ไชยา เดินทางต่อไปปางควายเวียงหนองหล่ม จุดห้วยน้ําราก ตําบลจันจว้า อําเภอแม่จัน จังหวัดเชียงราย เพื่อรับฟังปีญหาการขาดแคลนหญ้าเลี้ยงสัตว์ พร้อมเสนอแนะให้ท้องถิ่นทําเป็นแหล่งท่องเที่ยวเชิงธรรมชาติและวิถึชีวิตชุมชนอีกทั้งเป็นการส่งเสริมและอนุรักษ์ควายไทยต่อไป
รัฐบาลไทย-ข่าวทำเนียบรัฐบาล-นายกรัฐมนตรี เยือนสาธารณรัฐฝรั่งเศสอย่างเป็นทางการ มุ่งผลักดันการค้าการลงทุน
วันจันทร์ที่ 18 มีนาคม 2567
18/03/2567
นายกรัฐมนตรี เยือนสาธารณรัฐฝรั่งเศสอย่างเป็นทางการ มุ่งผลักดันการค้าการลงทุน
วันศุกร์ที่ 8 มีนาคม 2567
ต่อจากนี้ไป ขอเชิญรับฟังไทยคู่ฟ้า
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
เยือนสาธารณรัฐฝรั่งเศสอย่างเป็นทางการ ระหว่างวันที่ 8 – 12 มีนาคม 2567
โดยพบหารือทวิภาคีกับผู้นําของสาธารณรัฐฝรั่งเศส เข้าร่วมพิธีเปิดงาน MIPIM 2024
ซึ่งเป็นงานมหกรรมอสังหาริมทรัพย์ที่ใหญ่ที่สุดในโลก
พบหารือภาคเอกชนรายสําคัญจากหลากหลายอุตสาหกรรม เช่น ท่องเที่ยว แฟชั่น
อุตสาหกรรมอากาศยานและดาวเทียม ตลอดจนพบผู้บริหารห้างค้าปลีกและห้างสรรพสินค้าชั้นนําของฝรั่งเศส
เพื่อสํารวจตลาดและการจัดการกระจายสินค้าอาหารเอเชียในตลาดยุโรป
โดยมีเป้าหมายเพื่อสร้างความเชื่อมั่น ดึงดูดการลงทุน ตลอดจนผลักดันความร่วมมือด้านการค้าการลงทุน
และความตกลงเขตการค้าเสรีไทย-สหภาพยุโรป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ติดตามการพัฒนาพื้นที่ก่อสร้างที่ทำการด่านชายแดน CIQ บ้านฮวก ยืนยันรัฐบาลจะเร่งก่อสร้างถนน 4 เลน เพื่ออำนวยความสะดวกต่อการค้าขาย หวังผลักดัน GDP จ.พะเยาให้เพิ่มขึ้น
วันจันทร์ที่ 18 มีนาคม 2567
18/03/2567
นายกฯ ติดตามการพัฒนาพื้นที่ก่อสร้างที่ทําการด่านชายแดน CIQ บ้านฮวก ยืนยันรัฐบาลจะเร่งก่อสร้างถนน 4 เลน เพื่ออํานวยความสะดวกต่อการค้าขาย หวังผลักดัน GDP จ.พะเยาให้เพิ่มขึ้น
นายกฯ ติดตามการพัฒนาพื้นที่ก่อสร้างที่ทําการด่านชายแดน CIQ บ้านฮวก ยืนยันรัฐบาลจะเร่งก่อสร้างถนน 4 เลน เพื่ออํานวยความสะดวกต่อการค้าขาย หวังผลักดัน GDP จ.พะเยาให้เพิ่มขึ้น
วันนี้ (18 มีนาคม 2567) เวลา 14.45 น. ณ จุดผ่านแดนถาวรบ้านฮวก ตําบลภูซาง อําเภอภูซาง จังหวัดพะเยา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมด้วย นายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม และนางมนพร เจริญศรี รัฐมนตรีช่วยว่าการกระทรวงคมนาคม ตรวจติดตามสถานการณ์การค้าชายแดนและการพัฒนาพื้นที่ก่อสร้างที่ทําการด่านชายแดน CIQ โดยมีนายรัฐพล นราดิศร ผู้ว่าราชการจังหวัดพะเยา หน่วยงานที่เกี่ยวข้อง ประชาชนในพื้นที่ให้การต้อนรับด้วยกระเป๋าย่ามไทลื้อและโคมล้านนาของจังหวัดพะเยา นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกฯ กล่าวพบปะกับประชาชนว่า ศักยภาพการค้าขายตามด่านชายแดนของจังหวัดพะเยา โดยเฉพาะด่านบ้านฮวก ถือเป็นจุดยุทธศาสตร์ที่สําคัญของจังหวัดพะเยา ปัจจุบันประเทศไทยมีสัตว์เศรษฐกิจคือโค ซึ่งมีความต้องการในประเทศจีนเป็นจํานวนมาก ทั้งนี้ ในอดีตการค้าขายโคเป็นไปอย่างลําบาก เพราะต้องนําโคจากไทยไปกักกันโรคที่ประเทศลาว แต่รัฐบาลชุดนี้โดยกระทรวงการต่างประเทศได้มีการเจรจากับประเทศจีน ขอให้มีการสร้างด่านกักกันโรคในประเทศไทย ซึ่งจะทําให้การส่งออกโคไปยังประเทศจีนคล่องตัวดีขึ้น ตรงนี้เป็นจุดยุทธศาสตร์ที่สําคัญของจังหวัดพะเยาและของประเทศไทย
นายกฯ กล่าวต่อไปว่า พรุ่งนี้จะมีการประชุม ครม.ที่จังหวัดพะเยาเป็นครั้งแรก ตนเองเชื่อว่า จะมีเรื่องดี ๆ เกิดขึ้นในจังหวัดพะเยา หนึ่งในหลาย ๆ เรื่อง คือการยกเว้นพื้นที่ป่าสงวนให้สร้างถนน 4 เลน ทําให้การขยายตัวทางการค้าระหว่างชายแดนดีขึ้น ถือเป็นจุดเริ่มต้นในการทําการค้าขายระหว่างประเทศไทยกับประเทศลาว อันจะส่งผลต่อผลิตภัณฑ์มวลรวมของจังหวัดพะเยาอีกเป็นหลายแสนล้านบาท โดยรัฐบาลจะสนับสนุนและเร่งดําเนินการให้เร็วที่สุด
สําหรับการพัฒนาพื้นที่ก่อสร้างที่ทําการด่านชายแดน CIQ ช่วยเสริมสร้างการค้าและการลงทุน ศูนย์กลางของกลุ่มจังหวัดภาคเหนือตอนบน 2 ซึ่งเป็นจุดเชื่อมโยงไปยังประเทศจีนและระบบ Logistic และการกระจายสินค้าสู่ประเทศ GMS และกลุ่ม ASEAN ทั้งเสริมสร้างจุดผ่านแดนถาวรบ้านฮวก อําเภอภูซาง ติดกับด่านสากลปางบอน เมืองคอบ แขวงไชยะบุรี สาธารณัฐประชาธิปไตยประชาชนลาว อีกทั้งจะช่วยสร้างมูลค่าสินค้าส่งออกและนําเข้าเพิ่มขึ้น 30% GPP จังหวัดพะเยาเพิ่มขึ้น 2% และจํานวนนักท่องเที่ยวจะเพิ่มขึ้น 10% อีกด้วย
รัฐบาลไทย-ข่าวทำเนียบรัฐบาล-“พัชรวาท” เยี่ยมป่าชุมชนบ้านร่องบอน จ.เชียงราย ขอบคุณเครือข่ายประชาชนช่วยดูแลรักษาป่า ย้ำขอความร่วมมือ ร่วมกันเฝ้าระวังป้องกันไฟป่า แก้ปัญหา PM2.5
วันจันทร์ที่ 18 มีนาคม 2567
“พัชรวาท” เยี่ยมป่าชุมชนบ้านร่องบอน จ.เชียงราย ขอบคุณเครือข่ายประชาชนช่วยดูแลรักษาป่า ย้ําขอความร่วมมือ ร่วมกันเฝ้าระวังป้องกันไฟป่า แก้ปัญหา PM2.5
“พัชรวาท” เยี่ยมป่าชุมชนบ้านร่องบอน จ.เชียงราย ขอบคุณเครือข่ายประชาชนช่วยดูแลรักษาป่า ย้ําขอความร่วมมือ ร่วมกันเฝ้าระวังป้องกันไฟป่า แก้ปัญหา PM2.5
“พัชรวาท” เยี่ยมป่าชุมชนบ้านร่องบอน จ.เชียงราย ขอบคุณเครือข่ายประชาชนช่วยดูแลรักษาป่า ย้ําขอความร่วมมือ ร่วมกันเฝ้าระวังป้องกันไฟป่า แก้ปัญหา PM2.5
วันนี้ (18 มีนาคม 2567) เวลา 15.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ นายจตุพร บุรุษพัฒน์ ปลัดกระทรวงฯ และคณะผู้บริหารหน่วยงานในสังกัดกระทรวงฯ ลงพื้นที่ตรวจติดตามการดําเนินงานป่าชุมชนบ้านร่องบอน ต.ม่วงคํา อ.พาน จ.เชียงราย โดยมี นายวุฒิกร คํามา นายอําเภอพาน พร้อมด้วยนางปราณี ราชคมย์ ประธานป่าชุมชุนบ้านร่องบอนและประธานเครือข่ายป่าชุมชน ต.ม่วงคํา อ.พาน จ.เชียงราย และประชาชนในพื้นที่ให้การต้อนรับ
โดย พล.ต.อ.พัชรวาท ได้พบปะพูดคุยกับประชาชนเครือข่ายป่าชุมชน จ.เชียงราย เครือข่ายอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) ตลอดจนผู้แทนหน่วยงานจากทุกภาคส่วนที่มีส่วนร่วมดําเนินงาน พร้อมทั้งกล่าวให้กําลังใจและขอขอบคุณทุกฝ่ายที่ร่วมกันดูแลรักษาป่า โดยเฉพาะคณะกรรมการและสมาชิกป่าชุมชนบ้านร่องบอน ที่ทุ่มเทแรงกายแรงใจร่วมกันบริหารจัดการป่าชุมชนจนประสบผลสําเร็จ ทําให้ป่าชุมชนแห่งนี้เป็นแหล่งน้ํา แหล่งอาหาร แหล่งสมุนไพร สามารถกักเก็บก๊าซคาร์บอนไดออกไซด์ และยังคงความอุดมสมบูรณ์ไว้ให้เกิดประโยชน์อย่างยั่งยืน เป็นมรดกแก่ลูกหลาน นอกจากนี้ ยังได้ฝากให้ทุกคนร่วมกันเป็นหูเป็นตา ช่วยกันดูแลป้องกันไฟป่าที่จะเกิดขึ้นในป่าสงวนแห่งชาติ ป่าอนุรักษ์ และป่าชุมชน
ก่อนเดินทางกลับ พล.ต.อ.พัชรวาท ยังได้ร่วมปลูกต้นยางนากับเยาวชนบ้านร่องบอน และชมการสาธิตการทําแนวกันไฟ เยี่ยมชมนิทรรศการการจัดการทรัพยากรป่าไม้ของชุมชน พร้อมทั้ง มอบเงินอุดหนุนป่าชุมชนให้กับ 5 ป่าชุมชน มอบเครื่องเป่าลมให้กับ 1 ป่าชุมชน และมอบต้นรวงผึ้งแก่ตัวแทน 2 ป่าชุมชน
รัฐบาลไทย-ข่าวทำเนียบรัฐบาล-“คารม”  เผยรัฐบาลเร่งแก้ไขปัญหา กรณีฟินแลนด์ระงับวีซ่าคนไทยเก็บเบอร์รี่
วันจันทร์ที่ 18 มีนาคม 2567
18/03/2567
“คารม”  เผยรัฐบาลเร่งแก้ไขปัญหา กรณีฟินแลนด์ระงับวีซ่าคนไทยเก็บเบอร์รี่
“คารม”  เผยรัฐบาลเร่งแก้ไขปัญหา กรณีฟินแลนด์ระงับวีซ่าคนไทยเก็บเบอร์รี่ "ชั่วคราว" เดินหน้าต่อต้านการค้ามนุษย์และการบังคับใช้แรงงานในทุกรูปแบบ
วันนี้ 18 มีนาคม 2567 นายคารม พลพรกลางรองโฆษกประจําสํานักนายกรัฐมนตรี เปิดเผยว่า จากกรณีกระทรวงการต่างประเทศฟินแลนด์ ตัดสินใจระงับการรับคําร้องขอตรวจลงตราของคนเก็บเบอร์รี่ป่าในไทย โดยใช้บังคับกับผู้สมัครที่เป็นแรงงานเก็บเบอร์รี่ป่าทุกคนที่ยื่นคําร้องขอตรวจลงตราที่สถานทูตฟินแลนด์ในกรุงเทพฯ ซึ่งครอบคลุมถึงผู้สมัครทั้งจาก ไทย กัมพูชา และเมียนมา (การตรวจลงตราประเภทเชงเก้น) ในฤดูเก็บเกี่ยวช่วงหน้าร้อนปี 2567 นั้น เป็นเพียงชั่วคราวเท่านั้น เพื่อแสวงหาแนวทางแก้ปัญหาระยะยาวและครอบคลุมในการเข้าประเทศของคนเก็บเบอร์รี่ป่าในฟินแลนด์ตั้งแต่ฤดูเก็บเกี่ยวปี 2568 เป็นต้นไป
นายคารม กล่าวต่อไปว่า รัฐบาล โดยกรมการจัดหางาน กรมสวัสดิการและคุ้มครองแรงงาน กระทรวงแรงงาน พร้อมด้วยกรมการกงสุล และกรมยุโรป กระทรวงการต่างประเทศ มิได้นิ่งนอนใจต่อกรณีดังกล่าว ได้มีการประชุมร่วมกันระหว่างหน่วยงานที่เกี่ยวข้องเพื่อวางแนวทางการแก้ไขปัญหาในระยะสั้น และระยะยาว ดังนี้
ระยะสั้น - ชะลอการจัดส่งแรงงานไปเก็บผลไม้ป่าในสาธารณรัฐฟินแลนด์และสวีเดน จนกว่าจะปรับระเบียบกฎหมาย ข้อบังคับต่าง ๆ ที่เป็นประโยชน์สําหรับแรงงานไทยที่จะเดินทางไปเก็บผลไม้ป่า รวมถึงนายจ้างต้องยอมรับเงื่อนไขที่กําหนด โดยหากเป็นการเดินทางไปเก็บผลไม้ป่าในรูปแบบนายจ้างพาลูกจ้างไปทํางาน นายจ้างต้องรับผิดชอบค่าใช้จ่ายทั้งหมดลูกจ้างจะต้องไม่เสียค่าใช้จ่ายใด ๆ ในการเดินทางไปทํางานต่างประเทศ เพื่อเป็นการยืนยันเจตนารมย์มุ่งมั่นในการแก้ไขปัญหาการค้ามนุษย์ การคุ้มครองและการรักษาสิทธิของแรงงานไทยตลอดจนความโปร่งใสและความเป็นธรรมให้แก่แรงงานไทย
ระยะยาว - ปรับปรุงแก้ไขข้อกฎหมายที่เกี่ยวกับแรงงานไทยที่ไปเก็บผลป่าที่ราชอาณาจักรสวีเดนและสาธารณรัฐฟินแลนด์ และกําหนดโทษนายจ้าง/ผู้ประสานงานให้ชัดเจน ทั้งต้องหารือระหว่างประเทศไทยกับสาธารณรัฐฟินแลนด์ เพื่อหาแนวทางในการจัดทําข้อตกลงความร่วมมือในการจัดส่งแรงงานไทยต่างประเทศในรูปแบบรัฐต่อรัฐ หรือบันทึกความเข้าใจร่วมกันระหว่างประเทศ (MOU) หรือถึงแม้ว่าอาจจะต้องใช้ระยะเวลานานก็ตาม เพื่อให้ทั้งสองประเทศร่วมกันในการแก้ไขปัญหาต่อไป
“รัฐบาลให้ความสําคัญอย่างยิ่งกับการแก้ไขปัญหาต่อต้านการค้ามนุษย์ พร้อมเดินหน้าต่อต้านการค้ามนุษย์อย่างจริงจัง เพื่อปกป้อง คุ้มครองศักดิ์ศรีความเป็นมนุษย์ตามหลักสิทธิมนุษยชน รวมถึงเพื่อขจัดการค้ามนุษย์และการบังคับใช้แรงงานในทุกรูปแบบ "นายคารม ย้ํา
******************
รัฐบาลไทย-ข่าวทำเนียบรัฐบาล-กองทัพอากาศสนับสนุนภารกิจการแก้ปัญหาไฟป่าและหมอกควันในพื้นที่ 17 จังหวัดภาคเหนือ โดยจัดตั้งส่วนสนับสนุนการปฏิบัติการบินควบคุมไฟป่ากองทัพอากาศ (ส่วนหน้า) ณ กองบิน 41
วันจันทร์ที่ 18 มีนาคม 2567
กองทัพอากาศสนับสนุนภารกิจการแก้ปัญหาไฟป่าและหมอกควันในพื้นที่ 17 จังหวัดภาคเหนือ โดยจัดตั้งส่วนสนับสนุนการปฏิบัติการบินควบคุมไฟป่ากองทัพอากาศ (ส่วนหน้า) ณ กองบิน 41
เมื่อวันอาทิตย์ที่ 17 มีนาคม 2567 กองทัพอากาศสนับสนุนการบินลาดตระเวนของเครื่องบิน AU-23A จากฝูงบิน 5011 จังหวัดเชียงใหม่
เพื่อค้นหาพื้นที่ไฟป่า จากการร้องขอของหน่วยงานในะื้นที่ และได้ตรวจพบแนวไฟลุกไหม้ระดับรุนแรงมาก ในพื้นที่อําเภอลี้ จังหวัดลําพูน จากนั้น ได้มีการประสานชี้เป้าโดยให้เครื่องบิน BT-67 ทําการทิ้งน้ําจํานวน 3,000 ลิตร เพื่อทําการควบคุมไฟป่าในพื้นที่ดังกล่าวต่อไป
ที่มา กองทัพอากาศ
รัฐบาลไทย-ข่าวทำเนียบรัฐบาล-กรุงเทพฯ คว้าอันดับ 1 Best City เมืองจุดหมายปลายทางการท่องเที่ยวที่ดีที่สุดในเอเชียแปซิฟิก
วันพุธที่ 27 มีนาคม 2567
กรุงเทพฯ คว้าอันดับ 1 Best City เมืองจุดหมายปลายทางการท่องเที่ยวที่ดีที่สุดในเอเชียแปซิฟิก
.....
กรุงเทพฯ คว้าอันดับ 1 Best City เมืองจุดหมายปลายทางการท่องเที่ยวที่ดีที่สุดในเอเชียแปซิฟิก
.
กรุงเทพฯ คว้าอันดับ 1 เมืองที่ดีที่สุด (Best Cities 2024) ประเภทเมืองที่เป็นจุดหมายปลายทางการท่องเที่ยวในเอเชียแปซิฟิก โดยการจัดอันดับมีผลมาจากการคัดเลือกของผู้อ่านนิตยสารท่องเที่ยวชื่อดัง "DestinAsian" นอกจากนี้ ยังมีการจัดอันดับหมวดหมู่อื่น ๆ ทั้งจุดหมายปลายทางประเภทเมือง เกาะ โรงแรมและรีสอร์ต สายการบิน สนามบิน และการเดินเรือ
.
จุดหมายปลายทางประเภทใดที่ไทยติดอันดับ 1 ใน 4 ?
1. เมืองที่ดีที่สุด : กรุงเทพฯ คว้าอันดับ 1 เมืองที่ดีที่สุดในประเภทเมืองที่เป็นจุดหมายปลายทางการท่องเที่ยวในเอเชียแปซิฟิก (ตามมาด้วย กรุงโตเกียว สิงคโปร์ และกรุงกัวลาลัมเปอร์)
2. เกาะที่ดีที่สุด: อันดับ 1 เกาะบาหลี 2 เกาะมัลดีฟส์ 3 ภูเก็ต 4 เกาะสมุย
3. สนามบินที่ดีที่สุด: สนามบินสุวรรณภูมิ ได้อันดับ 2 รองจากสนามบินชางงีของสิงคโปร์ ที่ได้อันดับที่ 1
4. สายการบินที่ดีที่สุด: การบินไทย ได้อันดับ 3 รองจาก สิงคโปร์ แอร์ไลน์ และเอมิเรตส์ ในอันดับ 1 และ 2 ตามลําดับ
5. สายการบิน Low-cost ที่ดีที่สุด: สายการบิน บางกอก แอร์เวย์ส ได้อันดับที่ 2 รองจากแอร์เอเชีย
.
ที่ผ่านมารัฐบาลให้ความสําคัญกับการพัฒนาด้านการท่องเที่ยวเพื่อผลักดันให้ไทยเป็น 1 ในภูมิภาค จึงเชื่อมั่นได้ว่าในการบริหารของรัฐบาล ไทยจะติดอยู่ในความสนใจของนักท่องเที่ยวจนได้รับการจัดอันดับด้านอื่น ๆ ดีอย่างต่อเนื่อง
.
อ่านเพิ่มเติม >> https://www.thaigov.go.th/news/contents/details/80842
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“วราวุธ” ลั่น ให้ออกจากราชการแล้ว หลังมีข่าวคน พม. ละเมิดเด็กเสียเอง เสียใจกับผู้เสียหาย ยัน ดำเนินคดีถึงที่สุด
วันพุธที่ 27 มีนาคม 2567
“วราวุธ” ลั่น ให้ออกจากราชการแล้ว หลังมีข่าวคน พม. ละเมิดเด็กเสียเอง เสียใจกับผู้เสียหาย ยัน ดําเนินคดีถึงที่สุด
“วราวุธ” ลั่น ให้ออกจากราชการแล้ว หลังมีข่าวคน พม. ละเมิดเด็กเสียเอง เสียใจกับผู้เสียหาย ยัน ดําเนินคดีถึงที่สุด
วันที่ 26 มีนาคม 2567 ที่ทําเนียบรัฐบาลนายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)กล่าวว่า กรณีเจ้าหน้าที่กระทรวง พม. จังหวัดอุดรธานี ล่วงละเมิดเยาวชนอายุ 13 ปี ตั้งแต่ปี 2566 แต่คดีไม่คืบ นั้น ล่าสุด ได้ตรวจสอบพบว่า บุคคลดังกล่าวเป็นลูกจ้างที่เป็นพนักงานขับรถของกองทุนพัฒนาคุณภาพชีวิตคนพิการ ซึ่งก่อนอื่น กระทรวง พม. ขอแสดงความเสียใจและกราบขออภัยในเหตุการณ์ที่เกิดขึ้นต่อผู้ที่เสียหายและครอบครัว ทั้งนี้ ได้ให้บุคคลดังกล่าวออกจากราชการ และตั้งคณะกรรมการสอบวินัยโดยร้ายแรง ที่สําคัญ คือ จะเร่งประสานงานกับเจ้าหน้าที่ตํารวจอย่างใกล้ชิด เพื่อให้มีการดําเนินคดีโดยเด็ดขาด ทั้งนี้ เหตุการณ์ที่เกิดขึ้นต้องเรียนว่าบุคคลดังกล่าว ไม่ได้เป็นข้าราชการ เป็นพนักงานขับรถของกองทุนพัฒนาคุณภาพชีวิตคนพิการ ซึ่งเป็นลูกจ้างตามสัญญาจ้าง ส่วนที่มีการแอบอ้างถือว่า มีความผิดที่จะต้องดําเนินการตามกฎหมายโดยเคร่งครัด
#ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #วราวุธศิลปอาชา #เด็ก
รัฐบาลไทย-ข่าวทำเนียบรัฐบาล-"พัชรวาท"  ปิดเวที CAL Forum #3 รับรองประกาศเจตนารมณ์ มุ่งสู่เป้าหมาย Carbon Neutrality & Net Zero GHG Emissions
วันพุธที่ 27 มีนาคม 2567
"พัชรวาท"  ปิดเวที CAL Forum #3 รับรองประกาศเจตนารมณ์ มุ่งสู่เป้าหมาย Carbon Neutrality & Net Zero GHG Emissions
"พัชรวาท"  ปิดเวที CAL Forum #3 รับรองประกาศเจตนารมณ์ มุ่งสู่เป้าหมาย Carbon Neutrality & Net Zero GHG Emissions
"พัชรวาท" ปิดเวที CAL Forum #3 รับรองประกาศเจตนารมณ์ มุ่งสู่เป้าหมาย Carbon Neutrality & Net Zero GHG Emissions
วันนี้ (27 มีนาคม 2567) เวลา 16.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานปิดเวทีแลกเปลี่ยนประสบการณ์ Climate Action Leaders Forum รุ่น 3 : CAL Forum #3 ณ สโมสรราชพฤกษ์ โครงการ North park กรุงเทพฯ
โดย พล.ต.อ.พัชรวาท ได้กล่าวขอบคุณผู้นําทั้ง 69 องค์กร จากภาครัฐ ภาคเอกชน ภาควิชาการ ภาคนโยบาย และองค์กรอิสระ ที่เข้าร่วมแลกเปลี่ยนประสบการณ์ แนวคิด ในเวที CAL Forum รุ่น 3 รวมถึงวิทยากรกิตติมศักดิ์ ที่มาร่วมสร้างเส้นทางการปรับตัวเข้ากับการเปลี่ยนแปลงสภาพภูมิอากาศ ที่จะนําไปสู่การสื่อสารให้กับสังคมถึงปัญหาโลกร้อนที่ส่งผลกระทบต่อภาคเศรษฐกิจ ภาคธุรกิจของโลก ที่ต้องปรับเปลี่ยนกลไกขับเคลื่อน เพื่อให้เกิดเป็นกระแสและทิศทางการเปลี่ยนแปลงที่สําคัญของโลก
พร้อมกันนี้ พล.ต.อ.พัชรวาท ยังได้ประกาศรับรองเอกสาร Communications & Declaration from Climate Action Leaders Forum รุ่น 3 และคําประกาศเจตนารมณ์ ว่าด้วยการร่วมต่อสู้ปัญหาวิกฤติสภาพภูมิอากาศที่ต้องทําทันที และเพิ่มระดับความมุ่งมั่นที่สูงขึ้น ในการมีส่วนร่วมลดก๊าซเรือนกระจก มุ่งสู่เป้าหมาย Carbon Neutrality และ Net Zero GHG Emissions และยกระดับการพัฒนาศักยภาพด้านการปรับตัวต่อผลกระทบการเปลี่ยนแปลงสภาพภูมิอากาศสู่การพัฒนาที่ยั่งยืน โดยให้ความสําคัญกับการเริ่มต้นแก้ปัญหา สร้างการมีส่วนร่วมระหว่างกัน บนหลักการพื้นฐานแห่งอนุสัญญา UNFCCC ด้วยความรับผิดชอบร่วมในระดับที่แตกต่าง และเป็นไปตามกําลังความสามารถ โดยร่วมกันขับเคลื่อนและบูรณาการในดําเนินงาน ที่ต้องตั้งมั่นอยู่บนแนวทางที่สร้างความโปร่งใส เพื่อสร้างความเชื่อมั่นให้กับภาคประชาชน ภาครัฐ ภาคเอกชน นักลงทุน ตลอดจนภาคส่วนต่าง ๆ การแก้ปัญหา Climate Change เป็นการทําเพื่อส่งต่อโลกใบนี้ให้กับคนรุ่นต่อไป จึงจําเป็นต้องมีความต่อเนื่อง และต้องมุ่งมั่นดําเนินการ และพัฒนาให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-นายอำเภอเมืองนครศรีธรรมราช เร่ง Re x-ray นำผู้ป่วยจิตเภทจากยาเสพติด "คนเชือน" เข้ารับการบำบัด เน้นย้ำ กำลังใจจากครอบครัวและชุมชนเป็นสิ่งสำคัญที่สุดในการนำคนดีคืนสู่สังคม
วันพุธที่ 27 มีนาคม 2567
27/03/2567
นายอําเภอเมืองนครศรีธรรมราช เร่ง Re x-ray นําผู้ป่วยจิตเภทจากยาเสพติด "คนเชือน" เข้ารับการบําบัด เน้นย้ํา กําลังใจจากครอบครัวและชุมชนเป็นสิ่งสําคัญที่สุดในการนําคนดีคืนสู่สังคม
นายอําเภอเมืองนครศรีธรรมราช เร่ง Re x-ray นําผู้ป่วยจิตเภทจากยาเสพติด "คนเชือน" เข้ารับการบําบัด เน้นย้ํา กําลังใจจากครอบครัวและชุมชนเป็นสิ่งสําคัญที่สุดในการนําคนดีคืนสู่สังคม
วันนี้ (27 มี.ค. 67) นายจักรกฤษณ์ ฝั่งชลจิตร์ นายอําเภอเมืองนครศรีธรรมราช เปิดเผยว่า ตามที่กระทรวงมหาดไทยได้มีนโยบายสําคัญในการป้องกันและปราบปรามยาเสพติด รวมทั้งเร่งนําตัวผู้ป่วยจิตเภทเข้าสู่การบําบัดรักษานั้น โดยที่ผ่านมา อําเภอเมืองนครศรีธรรมราชได้ดําเนินการตามมาตรการป้องกันและปราบปรามยาเสพติดในทุกมิติ ทั้งการสืบเสาะหาข่าว การตั้งด่านตรวจค้นและป้องปราม การให้ความรู้ความเข้าใจที่ถูกต้องแก่เด็กและเยาวชน การจับกุมผู้ค้ารายใหญ่และรายย่อย ซึ่งได้ดําเนินการมาอย่างเข้มข้นและต่อเนื่อง นอกจากนี้ อําเภอนครศรีธรรมราชได้มีมาตรการในการ Re X-Ray ตามหากลุ่มเป้าหมายผู้ป่วยจิตเภท หรือภาษาใต้จะเรียกว่า "คนเชือน" ซึ่งใช้ข้อมูลจากฐานข้อมูลผู้ป่วยจิตเภทเดิม และการแจ้งเบาะแสจากพี่น้องประชาชนในการชี้เป้าให้นําผู้ป่วยที่เกิดจากการติดยาเสพติดเข้าสู่กระบวนการบําบัดให้ถูกต้อง
นายจักรกฤษณ์ ฝั่งชลจิตร์ นายอําเภอเมืองนครศรีธรรมราช กล่าวว่า อําเภอเมืองนครศรีธรรมราช ร่วมกับญาติผู้ป่วย และฝ่ายปกครอง กํานัน ผู้ใหญ่บ้าน ชุดกู้ภัยมูลนิธิ อาสาสมัครสาธารณสุขประจําหมู่บ้าน (อสม.) ชุดรักษาความปลอดภัยหมู่บ้าน (ชรบ.) และอาสาสมัครฝ่ายต่าง ๆ ในพื้นที่ สํารวจและดําเนินการกับผู้มีอาการทางจิตเภทที่เสี่ยงต่อการก่อเหตุรุนแรง และได้นําผู้ป่วยส่งโรงพยาบาลมหาราชนครศรีธรรมราชเพื่อบําบัดรักษาต่อไป โดยได้จัดทําบัญชี “คนเชือน” ทุกประเภทในเขตพื้นที่ รวมแล้วมีจํานวนทั้งสิ้น 319 ราย โดยเป็นกลุ่มอาการเชือน สาเหตุจากการใช้ยาเสพติด 91 ราย และในห้วงเดือนมีนาคมที่ผ่านมา อําเภอเมืองนครศรีธรรมราชได้ดําเนินการนําผู้ป่วยจิตเภทเข้ารับการบําบัดแล้ว 26 ราย โดยโรงพยาบาลจะทําการรักษาตามอาการต่อไป
“การที่จะทําให้ผู้ป่วยจิตเภทหายขาด รวมทั้งผู้ติดยาเสพติดเลิกยาเสพติดให้ได้นั้น กําลังใจจากคนรอบตัว ครอบครัว และชุมชน เป็นสิ่งสําคัญที่สุด ซึ่งตนได้เน้นย้ําในประเด็นนี้ให้ทุกส่วนราชการ องค์กรปกครองส่วนท้องถิ่น และกํานัน ผู้ใหญ่บ้าน ให้ความสําคัญในการลงพื้นที่เยี่ยมเยียน พบปะพูดคุยให้กําลังใจ ทั้งตัวผู้ป่วยหรือผู้ติดยาเสพติด รวมทั้งครอบครัวของผู้ติดยาเสพติดด้วย เพื่อร่วมเป็นพลังใจในการคืนคนดีสู่สังคม ทั้งนี้ ขอความร่วมมือจากพี่น้องประชาชน หากพบผู้ป่วยจิตเภท มีเบาะแสการกระทําความผิดเกี่ยวกับยาเสพติด และการกระทําความผิดทุกประเภท สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง” นายจักรกฤษณ์ฯ กล่าวในช่วงท้าย
#กระทรวงมหาดไทย #บําบัดทุกข์บํารุงสุข
รัฐบาลไทย-ข่าวทำเนียบรัฐบาล-สธ.เฝ้าระวังเต็มที่หลังลาวพบผู้ป่วยแอนแทรกซ์ 54 ราย ย้ำไทยไม่พบผู้ป่วยตั้งแต่ปี 2544
วันพุธที่ 27 มีนาคม 2567
27/03/2567
สธ.เฝ้าระวังเต็มที่หลังลาวพบผู้ป่วยแอนแทรกซ์ 54 ราย ย้ําไทยไม่พบผู้ป่วยตั้งแต่ปี 2544
ลัดกระทรวงสาธารณสุข เผย ไทยไม่พบผู้ป่วยโรค “แอนแทรกซ์” ตั้งแต่ปี 2544 กําชับหน่วยงานควบคุมโรคติดตามสถานการณ์ เฝ้าระวังโรคในคนอย่างใกล้ชิด หลังสปป.ลาวรายงานพบผู้ป่วย 54 ราย และพบสัตว์ป่วยตาย ตั้งแต่ต้น มี.ค. ชี้เป็นโรคติดต่อจากสัตว์สู่คน
ปลัดกระทรวงสาธารณสุข เผย ไทยไม่พบผู้ป่วยโรค “แอนแทรกซ์” ตั้งแต่ปี 2544 กําชับหน่วยงานควบคุมโรคติดตามสถานการณ์ เฝ้าระวังโรคในคนอย่างใกล้ชิด หลังสปป.ลาวรายงานพบผู้ป่วย 54 ราย และพบสัตว์ป่วยตาย ตั้งแต่ต้น มี.ค. ชี้เป็นโรคติดต่อจากสัตว์สู่คน ส่วนใหญ่เป็นแผลทางผิวหนัง สามารถรักษาได้ด้วยยาปฏิชีวนะ และหากพบโค-กระบือป่วยตายผิดปกติให้แจ้งปศุสัตว์หรือ อปท.
วันนี้ (27 มีนาคม 2567) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีสาธารณรัฐประชาธิปไตยประชาชนลาว (สปป.ลาว) พบผู้ป่วยโรคแอนแทรกซ์ 54 ราย และพบสัตว์ป่วยตาย ตั้งแต่ต้นเดือนมีนาคมที่ผ่านมา ว่า ประเทศไทยไม่มีรายงานพบผู้ป่วยโรคนี้ตั้งแต่ปี 2544 หลังมีรายงานการเกิดโรคใน สปป.ลาว ได้กําชับให้กรมควบคุมโรคประสานหน่วยงานในพื้นที่เพิ่มการเฝ้าระวังโรคทั้งในคนและสัตว์ โดยเฉพาะด่านช่องทางเข้าออกที่ติดกับประเทศเพื่อนบ้านแล้ว หากพบผู้ป่วยที่มีอาการเข้าได้กับโรคแอนแทรกช์ จะมีการสอบสวนโรคและรายงานสํานักงานสาธารณสุขจังหวัดทันที สําหรับประชาชน หากพบโค-กระบือป่วยตายผิดปกติ ให้รีบแจ้งหน่วยงานปศุสัตว์ในพื้นที่หรือแจ้งองค์กรปกครองส่วนท้องถิ่น ที่สําคัญ ห้ามสัมผัสเคลื่อนย้ายซากหรือชําแหละเพื่อการบริโภคโดยเด็ดขาด และหากมีประวัติสัมผัสสัตว์ป่วยแล้วมีอาการผิดปกติให้รีบพบแพทย์ ซึ่งโรคนี้สามารถรักษาให้หายได้ด้วยยาปฏิชีวนะ
“จากการติดตามข้อมูลของ สปป.ลาว พบว่ามีการออกประกาศแนวทางควบคุมโรคอย่างเข้มงวด ทั้งห้ามซื้อขายและเคลื่อนย้ายสัตว์เข้าออกภายในเมืองโดยเด็ดขาด ห้ามโรงฆ่าสัตว์ชําแหละโค-กระบือในเมือง ห้ามประกอบอาหารจากสัตว์ที่ตายโดยไม่ทราบสาเหตุ ให้เจ้าของกักขังสัตว์เลี้ยงของตนเพื่อติดตามอาการ หากสัตว์ป่วยซึม ไม่กินอาหาร ขาบวม ท้องโต ให้แยกออกจากฝูงแล้วทําการรักษา และให้ติดตามเฝ้าระวังสัตว์เลี้ยงอย่างใกล้ชิด หากเกิดโรคให้รายงานสัตวแพทย์ในพื้นที่” นพ.โอภาสกล่าว
สําหรับโรคแอนแทรกซ์ เป็นโรคติดเชื้อแบคทีเรียแบบเฉียบพลันจากเชื้อBacillus anthracis เป็นโรคติดต่อจากสัตว์สู่คน เกิดหลังสัมผัสเชื้อขณะชําแหละสัตว์ป่วย หรือสัมผัสซากสัตว์ที่ป่วยตาย โดยเฉพาะวัว ควาย หรือสัตว์กินหญ้า อาการป่วยแบ่งเป็น 3 ระบบตามการสัมผัสเชื้อ คือ 1.อาการทางผิวหนัง จะมีแผลลักษณะคล้ายบุหรี่จี้บริเวณที่สัมผัสเชื้อ คือ แผลเป็นสีดําและขอบบวมแดง 2.อาการระบบทางเดินอาหาร จากการรับประทานเนื้อสัตว์ป่วยตายดิบๆ หรือปรุงไม่สุก ทําให้มีไข้ คลื่นไส้ อาเจียน และปวดท้องอย่างรุนแรง มีอัตราป่วยตายร้อยละ 50-60 และ 3.อาการระบบทางเดินหายใจ จากการหายใจเอาสปอร์เชื้อเข้าไป ทําให้มีไข้ ปวดเมื่อยกล้ามเนื้อ หายใจขัด หายใจลําบาก หน้าเขียวคล้ํา ปอดอักเสบ และเสียชีวิตได้ อัตราการป่วยตายสูงถึงร้อยละ 80–90 แต่มีความเสี่ยงน้อยมากที่จะแพร่โรคจากคนสู่คน
********************************************** 27 มีนาคม 2567